Source: https://www.riigiteataja.ee/akt/425022016057
Timestamp: 2019-01-16 00:09:07+00:00
Document Index: 3225146

Matched Legal Cases: ['§ 1', '§ 3', '§ 4', '§ 5', '§ 6', '§ 7', '§ 8', '§ 10', '§ 101', '§ 11', '§ 12', '§ 14', '§ 15', '§ 151', '§ 152', '§ 16', '§ 22', '§ 14', '§ 1', '§ 3', '§ 4', '§ 5', '§ 5', '§ 5', '§ 6', '§ 7', '§ 8', '§ 10', '§ 101', '§ 11', '§ 12', '§ 14', '§ 15', '§ 151', '§ 152', '§ 16']

Jõhvi valla eelarvest sotsiaaltoetuste maksmise ja sotsiaalteenuste osutamise tingimused ja kord – Riigi Teataja
Jõhvi valla eelarvest sotsiaaltoetuste maksmise ja sotsiaalteenuste osutamise tingimused ja kord
Jõhvi valla eelarvest sotsiaaltoetuste maksmise ja sotsiaalteenuste osutamise tingimused ja kord - sisukord
§ 1 Sotsiaaltoetused ja -teenused
2 SOTSIAALTOETUSED NING NENDE MÄÄRAMINE JA MAKSMINE
§ 3 Prillide toetus
§ 4 Ahikütte toetus
§ 5 Sünnitoetus ja kinkekaart
§ 6 Hädaolukorra toetus
§ 7 Ravi- ja järelravitoetus
§ 8 Lasteaiatoidu toetus
§ 10 Suvelaagri tuusiku toetus
§ 101 Transporditoetus
§ 11 Psühholoogilise nõustamise teenus
§ 12 Igapäevaelu toetamise teenus
§ 14 Supiköögi teenus
§ 15 Jõuluüritused
§ 151 Eakate päevakeskus
§ 152 Toetatud elamise teenus
§ 16 Määruse rakendamine ja jõustumine
RT IV, 25.02.2016, 57
jõustumine 24.01.2010
21.02.2013 RT IV, 28.02.2013, 6 03.03.2013, rakendatakse tagasiulatuvalt 1.01.2013
20.02.2014 RT IV, 22.02.2014, 25 25.02.2014, määruses on läbivalt asendatud sõna "sotsiaalhoolekande komisjon" sõnaga "sotsiaalkomisjon" ning "sotsiaalhoolekande osakond" sõnaga "sotsiaalteenistus" vastavas käändes; rakendatakse tagasiulatuvalt 1.01.2014
29.10.2014 RT IV, 01.11.2014, 36 04.11.2014, rakendatakse tagasiulatuvalt 7.08.2014
29.01.2015 RT IV, 05.02.2015, 20 08.02.2015
21.01.2016 RT IV, 27.01.2016, 2 30.01.2016, rakendatakse tagasiulatuvalt 1.01.2016
18.02.2016 RT IV, 25.02.2016, 16 28.02.2016, määruses on läbivalt asendatud sõna "kodutute öömaja teenus" sõnaga "varjupaigateenus" vastavas käändes
Määrus antakse kohaliku omavalitsuse korralduse seaduse § 22 lg 1 punkti 5 ja sotsiaalhoolekande seaduse § 14 lõike 2 alusel.
§ 1. Sotsiaaltoetused ja -teenused
(1) Käesoleva määruse alusel makstakse sotsiaaltoetusi ja osutatakse sotsiaalteenuseid rahvastikuregistri andmetel Jõhvi valla territooriumil elukohta omavatele isikutele.
(2) Sotsiaaltoetused on:
4) sünnitoetus;
5) hädaolukorra toetus;
6) ravi- ja järelravi toetus;
7) lasteaia- ja koolitoidu toetus;
8) koolitoetus;
9) suvelaagri tuusiku toetus;
10) transporditoetus.
[RT IV, 01.11.2014, 36 - jõust. 04.11.2014, rakendatakse tagasiulatuvalt 7.08.2014]
(3) Sotsiaalteenused on:
1) psühholoogilise nõustamise teenus.
4) supiköögi teenus;
5) jõuluüritused;
6) eakate päevakeskus;
[RT IV, 22.02.2014, 25 - jõust. 25.02.2014, rakendatakse tagasiulatuvalt 1.01.2014]
7) toetatud elamise teenus.
[RT IV, 27.01.2016, 2 - jõust. 30.01.2016, rakendatakse tagasiulatuvalt 1.01.2016]
2. osa SOTSIAALTOETUSED NING NENDE MÄÄRAMINE JA MAKSMINE
1) üksielavatele, vähemalt 65 aastastele ja mittetöötavatele inimestele, mittetöötavatele eelpensioniealistele isikliku avalduse, kassatšekkide ja vallavalitsuse sotsiaalkomisjoni otsuse alusel mitte rohkem kui kaks korda aastas. Toetust makstakse isikule, kelle sissetulek ei ületa 300 eurot kuus. Toetust ei maksta rohkem kui 100 eurot aastas. Eraldatud summa kantakse isiku pangakontole.
2) puudega inimestele isikliku avalduse, kassatšekkide ja vallavalitsuse sotsiaalkomisjoni otsuse alusel mitte rohkem kui kaks korda aastas. Toetust makstakse isikule, kelle sissetulek ühe perekonnaliikme kohta ei ületa 270 eurot kuus. Toetust ei maksta rohkem kui 80 eurot aastas. Eraldatud summa kantakse üle isiku pangakontole.
§ 3. Prillide toetus
Rahalist toetust prillide maksumuse kompenseerimiseks eraldatakse üksi elavatele, vähemalt 65- aastastele ja mittetöötavatele inimestele, kelle igakuine sissetulek ei ole suurem kui 300 eurot ja puudega inimestele, kelle igakuine sissetulek ühe perekonnaliikme kohta ei ole suurem kui 270 eurot. Toetust eraldatakse kuni 80 eurot, üks kord kahe aasta jooksul isikliku avalduse, maksekviitungite ja vallavalitsuse sotsiaalkomisjoni otsuse alusel. Eraldatud summa kantakse isiku pangakontole.
§ 4. Ahikütte toetus
Ahikütte (brikett, küttepuud) maksumuse kompenseerimiseks eraldatakse vallas elavatele vähekindlustatud üksi elavatele eakatele inimestele, kelle igakuine sissetulek ei ole suurem kui 300 eurot ja puudega inimestele, kelle igakuine sissetulek ühe perekonnaliikme kohta ei ole suurem kui 270 eurot. Toetust ei maksta rohkem kui 160 eurot aastas. Eraldatud summa kantakse üle isiku pangakontole. Toetuse saamise aluseks on isiku avaldus, eramu omandiõigust tõendav dokument ja vallvalitsuse sotsiaalkomisjoni otsus.
§ 5. Sünnitoetus ja kinkekaart
(1) Sünnitoetuse maksmise alusteks on:
2) lapsevanema rahvastikuregistrijärgne elukoht Jõhvi vallas vähemalt üks aasta enne lapse sündi;
[muudetud Jõhvi Vallavolikogu 21.07.2011 määrusega nr 64, jõustus 1.01.2012]
3) vanema isiklik avaldus;
4) lapse sünnitunnistus.
(2) Sünnitoetuse määraks ühe lapse kohta on 256 eurot. Kui lapse mõlema vanema või üksikvanema puhul on täidetud käesoleva määruse § 5 lg 1 punkt 2, makstakse sünnitoetust ühe sünnitoetuse määra ulatuses. Ühe lapsevanema puhul käesoleva määruse § 5 lg 1 punkti 2 täitmise juhul makstakse sünnitoetust pool sünnitoetuse määrast. Erijuhtude korral lähtutakse sünnitoetuse maksmisel igast konkreetsest juhtumist eraldi ning aluseks on valla sotsiaalkomisjoni otsus. Sünnitoetus kantakse toetust taotlenud vanema pangakontole 30 päeva jooksul taotluse esitamise päevast arvates.
(3) Avaldus sünnitoetuse saamiseks tuleb valla sotsiaalteenistusele esitada hiljemalt 60 päeva jooksul lapse sünni päevast arvates. Sünnitoetus makstakse välja lapse sünniaasta jooksul. Novembri- ja detsembrikuu sünnitoetuse võib välja maksta ka sünnile järgneval aastal, kuid mitte hiljem kui 90 päeva peale lapse sündi.
(4) Jõhvi vallas rahvastikuregistrijärgset elukohta omaval vanemal (sõltumata registreeringu ajast), on 30 päeva jooksul peale lapse elukoha registreerimist Jõhvi vallas õigus kinkekaardile väärtuses 70 eurot. Sünnitoetust ja kinkekaarti ei väljastata, kui üks vanematest on saanud sünnitoetust või muid lapse sünniga seotud hüvitisi mõnest teisest omavalitsusest. Vallavalitsusel on õigus teostada vastavaid päringuid teistesse omavalitsustesse.
[RT IV, 28.02.2013, 6 - jõust. 03.03.2013, rakendatakse tagasiulatuvalt 1.01.2013]
§ 6. Hädaolukorra toetus
Ettenägematutest olukordadest (tulekahju, vargus, sanitaartehniline avarii, äkilised terviseprobleemid, ajutine majanduslik raskus, matus jm) tingitud väljaminekute korral eraldatakse toetust isiku avalduse ja vallavalitsuse sotsiaalkomisjoni otsuse alusel vastavalt valla eelarveliste vahendite piisavusele. Eraldatud summa kantakse üle isiku pangakontole või töid teostanud organisatsiooni arvele vastava arve esitamisel.
§ 7. Ravi- ja järelravitoetus
Järelraviteenused ja raviteenused, mis ei kuulu haigekassa poolt finantseerimisele, kompenseeritakse ravikindlustamata isikutele, võttes aluseks isiku avalduse, vastava tervishoiuasutuse tõendi ja sotsiaalteenistuse garantiikirja alusel. Eraldatud summa kantakse üle tervishoiuasutuse pangaarvele vastava arve esitamisel.
§ 8. Lasteaiatoidu toetus
Munitsipaallasteaedade toidu maksumus kompenseeritakse Jõhvi valla sotsiaalteenistuses arvel olevatele toimetulekuraskustega peredele, eestkoste-, hooldus- ja lasterikastele (3 last ja enam) peredele. Toetuse määramise aluseks on vanema (eestkostja või ametliku hooldaja) avaldus, nõuetekohaselt esitatud dokumendid ja sotsiaalkomisjoni otsus. Toetuse määramisel võib arvesse võtta lapsevanema omaosaluse lähtuvalt pere majanduslikust olukorrast ja valla eelarveliste vahendite piisavusest.
Esimesse klassi minevatele lastele, kes omandavad haridust Eesti Vabariigi üldhariduskoolides, eraldatakse koolitoetust koolitarvete maksumuse kompenseerimiseks summas 70 eurot. Eraldatav summa kantakse toetust taotlenud lapsevanema arveldusarvele. Toetuse eraldamise aluseks on lapsevanema avaldus, kooli poolt esitatud õppima asunud laste nimekiri ja sotsiaalkomisjoni otsus. Avaldus toetuse saamiseks tuleb esitada hiljemalt jooksva aasta 30. novembriks. Toetuse andmise eelduseks on lapse ja ühe tema vanema (või eestkostja või ametliku hooldaja) vähemalt pooleaastane rahvastikuregistri andmetel elukoha omamine Jõhvi valla haldusterritooriumil.
§ 10. Suvelaagri tuusiku toetus
Laste suvelaagrite tuusikute maksumus kompenseeritakse vallavalitsuse sotsiaalteenistuses arvel olevate perede (vähekindlustatud, eestkoste, lasterikkad) lastele, võttes aluseks vanema (või eestkostja) avalduse, kulutusi tõendavad maksedokumendid ja sotsiaalkomisjoni otsuse. Eraldatud summa kantakse üle lapsevanema arveldusarvele. Juhul kui vanemad ei oma võimalusi laagrituusiku eest tasumiseks võib sotsiaalkomisjon otsustada erandkorras tasuda tuusiku maksumus otse vastavale organisatsioonile esitatud arve alusel.
§ 101. Transporditoetus
(1) Transporditoetust makstakse vähemalt 65. aastastele inimestele, kes omavad rahvastikuregistrijärgselt elukohta Jõhvi vallas ja kellel ei ole võimalik kasutada Jõhvi Vallavolikogu 18. novembri 2014 määrusega nr 27 „Jõhvi valla eelarvest avalikul liiniveol sõidusoodustuse andmise ja ühistransporditeenuse toetamise kord” alusel väljastatavat sõidukaarti. Toetust ei maksta nende liininde kompenseerimiseks, millistel kehtib eakate sõidusoodustus.
[RT IV, 05.02.2015, 20 - jõust. 08.02.2015]
(2) [Kehtetu - RT IV, 05.02.2015, 20 - jõust. 08.02.2015]
(3) Toetust makstakse isikliku avalduse, kuludokumentide ja vallavalitsuse sotsiaalkomisjoni otsuse alusel, mitte rohkem kui 10 eurot kuus.
(4) [Kehtetu - RT IV, 05.02.2015, 20 - jõust. 08.02.2015]
(5) Vallavalitsuse sotsiaalkomisjon võib jätta avalduse transporditoetuse saamiseks rahuldamata, kui isik ei vasta käesolevas paragrahvist ettenähtud tingimustele. Transporditoetuse maksmisest keeldumise kohta vormistab vallavalitsuse sotsiaalkomisjon motiveeritud otsuse.
(6) Eraldatud summa kantakse isiku pangakontole.
(7) [Kehtetu - RT IV, 05.02.2015, 20 - jõust. 08.02.2015]
3. osa SOTSIAALTEENUSED
§ 11. Psühholoogilise nõustamise teenus
Psühholoogilise nõustamise teenust osutatakse lastele, täiskasvanutele ja/või peredele vastavalt vallavalitsuse ja teenust osutava organisatsiooni vahelisele lepingule. Teenuse eest tasumise aluseks on teenust vajanud isikute nimekiri ja vastav arve. Teenuse eest tasumisel võib arvesse võtta täiskasvanud isiku omaosaluse lähtuvalt isiku või pere majanduslikust olukorrast ja valla eelarveliste vahendite piisavusest.
§ 12. Igapäevaelu toetamise teenus
Igapäevaelu toetamise teenust osutatakse vaimupuude ja/või psüühilise erivajadusega isikutele, kes psühhiaatri saatekirja alusel vajavad oma elu korraldamisel igapäevast tuge. Teenuse eest tasumise aluseks on vallavalitsuse ja teenust osutava asutuse vahel sõlmitud leping, teenusel olevate isikute nimekiri ning esitatud arve.
Varjupaigateenust osutab Jõhvi Sotsiaalmaja isikutele, kellel puuduvad sotsiaalsed garantiid (isikut tõendav dokument, elamiseks vajalik sissetulek vms). Teenust osutatakse vastavalt sotsiaalmaja põhimäärusele ja öömaja sisekorraeeskirjadele.
§ 14. Supiköögi teenus
Supiköögiteenust osutatakse isikutele, kellel puudub elamiseks vajalik sissetulek Jõhvi Sotsiaalmaja esitatud nimekirja alusel. Toidu valmistamiseks tehtud kulutused tasutakse ülekande korras, toitu valmistava ettevõtte arvele, vastava arve esitamisel.
§ 15. Jõuluüritused
Jõhvi valla vähekindlustatud perede lastele ja eakatele inimestele korraldatakse jõuluüritusi ja ostetakse jõulupakke lähtuvalt vallaeelarves ettenähtud vahenditele.
§ 151. Eakate päevakeskus
Päevakeskuse tegevuse eesmärgiks on toetada eakate aktiivset suhtlemist, ennetada toimetuleku probleeme või toetada igapäevast toimetulekut. Päevakeskuses on võimalik saada erinevaid abistavaid teenuseid (nõustamine, saun, dušš, pesupesemine, jne). Rahastamine toimub valla eelarvest ning osaliselt teenuse saaja poolt.
§ 152. Toetatud elamise teenus
Toetatud elamise teenust osutatakse psüühilise erivajadusega isikutele eluruumi kasutusse andmise võimaluse loomise kaudu, koos juhendamisega majapidamise ja igapäevaelu korraldamises, eesmärgiga tagada isiku võimalikult iseseisev toimetulek. Toetatud elamise teenuse osutamise aluseks on sotsiaalkomisjoni otsus, eluruumiüürileping teenust vajava isikuga ning leping teenust osutava ettevõttega.
§ 16. Määruse rakendamine ja jõustumine
(2) Määrust rakendatakse tagasiulatuvalt 1. jaanuarist 2010. a.
(3) Määrus jõustub 24. jaanuaril 2010. a.